Forsvarer seg etter Zlatan-påstand
– Landslaget var under Lagerbäck, med alle respekt for det vi har i dag, mye bedre, uttalte Zlatan på fredag. Les også: Zlatan mener Ødegaard skal gi slipp på pappa Lars Lagerbäck har nå stor suksess med Island, som leder sin EM-gruppe med keeperen fra Obos-ligaen Hannes Thor Halldorsson i mål. Sverige sliter mer etter tre uavgjorte på fem kamper og er avhengige av seier mot montenegrinerne. Ifølge Aftonbladet er ikke Hamrén enig i Zlatans konklusjon. Den tidligere Rosenborg-treneren «biter ifrån»: – Ser man på statistikken så tror jeg faktisk vi har høyere seiersprosent nå, sier Erik Hamrén og viser til kampprogrammet. Der viser den totale statistikken at han siden 2009 har en seiersprosent på 58,5 og det er klart høyere enn Lagerbäcks 42,4 i perioden han ledet Sverige alene fra 2004 til 2009. Men i tellende kamper er Lagerbäck med 21 seire på 32 kamper bedre enn Hamrèns 17 av 30. – Men jeg synes vi har vist et bra vinnerinstinkt i min periode også, sier sistnevnte. Zlatans uttalelse har bakgrunn i at spisstjernen mener at det fantes flere vinnerskaller i svensk fotball tidligere. Han får støtte fra andre landslagsspillere. – Det har vært en tilbakegang, sier Kim Källström. – Rent individuelt var det bedre før, sier veteranen Jonas Olsson. Den 32-årige West Bromwich-stopperen er vraket til fordel for Alexander Milosevic (Besiktas) i kveld. – Den største og vanskeligste vurderingen jeg har hatt som landslagssjef, sier Hamrén. Sverige stiller dermed med disse 11: Isaksson – Bengtsson, Johansson, Milosevic, Wendt – Larsson, Ekdal, Källström, Zengin – Zlatan, Berg. Sverige-Montenegro vises på Max kl. 20.45
Zlatan Ibrahimovic påstår Sverige var bedre før. Erik Hamrén er ikke enig. I kveld venter Montenegro i EM-kvaliken.